Miten tukea ADHD-lasta arjessa? Strategia-kurssi vanhemmille Imatralla

Strategia-kurssi soveltuu vanhemmille, joiden 4–12-vuotiaalla lapsella on diagnosoitu ADHD. Kurssilta saa selkeää tietoa ADHD:sta sekä käytännön keinoja helpottaa arkea ja vähentää ristiriitoja perheessä.

Yhtenä kurssin ohjaajista toimii kuntoutusohjaaja Laura Laakso. Hän kertoo, että kurssi antaa tietoa myös koulun ja muun yhteiskunnan tukimuodoista ADHD-lapselle.

– Myös tärkeälle vertaistuelle ja keskustelulle varataan aikaa, kertoo Laakso.

Kurssi koostuu viidestä kokoontumiskerrasta. Kurssipäivät ovat to 3.9., to 10.9., to 17.9, ma 21.9 ja to 8.10. Tapaamiset ovat klo 16.30–19.30. Paikkana on Lasten ja nuorten talo Imatra, 3. kerros, Tainionkoskentie 14, 55100 Imatra.

Strategia-kurssi on osallistujille maksuton. Kurssilla on kahvi- ja tee-tarjoilu sekä pientä purtavaa.

Vanhempia pyydetään ilmoittautumaan kurssille viimeistään 16.8.2026 tämän linkin kautta: https://link.webropol.com/ep/strategiakurssi2026

Kurssille otetaan 10 lapsen huoltajaa, ja kurssi toteutuu, kun ilmoittautuneita on vähintään kuusi.

Mitä diagnoosin saaminen merkitsee? Miltä näyttää lapseni tulevaisuus? Miten voin parhaalla mahdollisella tavalla tukea lastani? Millaisia tukitoimia koulusta voisi saada? Aloittaako lääkitys vai ei?

Linkit:

Linkki ADHD-liiton Strategia-menetelmä -sivulle

Strategiakurssin esite

Lisätietoja:

Laura Laakso, kuntoutusohjaaja, puh. 040 610 1462, laura.laakso@ekhva.fi